Ο **Αθλητικός Ποδοσφαιρικός Όμιλος Ακράτητος Άνω Λιοσίων** είναι αθλητικός σύλλογος που εδρεύει στην περιοχή των Άνω Λιοσίων και δραστηριοποιείται στο ποδόσφαιρο. Επίσημο έτος ίδρυσης του συλλόγου είναι το 1963 και φέρει χρώματα το πράσινο και το λευκό. Ο σύλλογος διαθέτει τμήμα ποδοσφαίρου ανδρών και γυναικών, ενώ στο παρελθόν διέθετε και τμήμα καλαθοσφαίρισης.

Ο Ακράτητος μετράει συμμετοχές σε όλες τις Εθνικές κατηγορίες. Έχει αγωνιστεί 4 φορές στην Α' Εθνική και 2 φορές στη Β' Εθνική. Αυτό το διάστημα αγωνίζεται στη νεοσύστατη Γ' Εθνική (4η ιεραρχικά κατηγορία). Η ομάδα διεξάγει τους εντός έδρας αγώνες της στο Δημοτικό Στάδιο Άνω Λιοσίων «Ιωάννης Παθιακάκης».

Ιστορία
-------

Ο «**Αθλητικός Ποδοσφαιρικός Όμιλος Ακράτητος Άνω Λιοσίων**» ιδρύθηκε το 1963, έπειτα από τη συγχώνευση του «**Πανλιοσιακού**» και της «**Προοδευτικής Λιοσίων**» και ιδρυτής του συλλόγου αποτέλεσε ο Ιωάννης Παππάς. Εντάχθηκε αμέσως στην Ένωση Ποδοσφαιρικών Σωματείων Αθηνών και την περίοδο 1969-70 προβιβάστηκε για πρώτη φορά στην ιστορία του στην Α' κατηγορία ΕΠΣΑ, 7 χρόνια μόλις από την ίδρυσή του. Ακολούθησαν σκαμπανεβάσματα μεταξύ Α' ΕΠΣΑ και Β' ΕΠΣΑ, κατακτώντας 2 φορές το πρωτάθλημα της Β' ΕΠΣΑ τις περιόδους 1979-80 και 1983-84.

Από την περίοδο 1984-85 ξεκινά μια ελπιδοφόρα προσπάθεια ώστε ο Ακράτητος να προβιβαστεί στην Δ' Εθνική. Αφού τερμάτισε 2 φορές στη δεύτερη θέση στα πρωταθλήματα 1984-85&1985-86 κέρδισε τελικά την άνοδο στην περίοδο 1986-87, όποτε και κατέκτησε για πρώτη φορά στην ιστορία του το πρωτάθλημα της Α' ΕΠΣΑ και στη συνέχεια έπειτα από αγώνα κατάταξης με αντίπαλο τον Άρη Πετρούπολης στέφθηκε Υπερπρωταθλητής Αθηνών. Κατά την ίδια περίοδο (1986-87) έφτασε μέχρι την ημιτελική φάση του κυπέλλου ΕΠΣΑ επίσης για πρώτη φορά στην ιστορία του.

Στην Δ' Εθνική κατηγορία έλαβε μέρος 6 συνεχόμενες χρονιές (1987-1993) φτάνοντας κοντά στην άνοδο τις περιόδους 1987-88 & 1988-89 1987-88. Στο διάστημα αυτό ανακαινίστηκε το δημοτικό γήπεδο Άνω Λιοσίων που αποτελεί φυσική του έδρα, καθώς το καλοκαίρι του 1991 τοποθετήθηκε φυσικός χλοοτάπητας για πρώτη φορά και το καλοκαίρι του 1994 τοποθετήθηκε σκέπαστρο στη βόρεια εξέδρα του γηπέδου. 
Το 1997 κέρδισε εκ νέου την άνοδο στην Δ' Εθνική, κατακτώντας το πρωτάθλημα της Α' ΕΠΣΑ την περίοδο 1996-97 για δεύτερη φορά στην ιστορία του και κατόπιν στέφθηκε επίσης για δεύτερη φορά Υπερπρωταθλητής Αθηνών, έπειτα από αγώνα κατάταξης που ακολούθησε με αντίπαλο τον Αήττητο Σπάτων. Επίσης την ίδια περίοδο, έφτασε μέχρι τα ημιτελικά του κυπέλλου ΕΠΣΑ για δεύτερη φορά στην ιστορία του.

Μέσα στα επόμενα δύο χρόνια (1997-1999) ο σύλλογος οργανώθηκε στα πρότυπα επαγγελματικής ομάδας, ανακαινίζοντας εκ νέου τη φυσική του έδρα και εμπλουτίζοντας την ομάδα με έμπειρους επαγγελματίες ποδοσφαιριστές και κατάφερε να κατακτήσει τη διετία αυτή συνολικά 3 τίτλους. Την περίοδο 1997-98 κατάκτησε 2 τίτλους κυπέλλου καθώς αναδείχθηκε κυπελλούχος ΕΠΣΑ για πρώτη φορά στην ιστορία του επικρατώντας του Αχαρναϊκού στον τελικό στο γήπεδο Νίκος Γκούμας και ακολούθως κατέκτησε το κύπελλο Ελλάδας ερασιτεχνών επίσης για πρώτη φορά, επικρατώντας του Κιλκισιακού στο Ολυμπιακό Στάδιο της Αθήνας. Την επόμενη περίοδο 1998-99, κατέκτησε το πρωτάθλημα του 1ου ομίλου στην Δ' Εθνική και κατέκτησε την άνοδο στην Γ' Εθνική κατηγορία για πρώτη φορά στην ιστορία του, ενώ την ίδια περίοδο υπήρξε επίσης φιναλίστ του κυπέλλου ΕΠΣΑ.

Στις επαγγελματικές κατηγορίες πέτυχε δύο διαδοχικές ανόδους. Κατά την παρθενική του συμμετοχή στο πρωτάθλημα της Γ' Εθνικής την περίοδο 1999-00 κατέκτησε το πρωτάθλημα και την άνοδο στην Β' Εθνική κατηγορία, ενώ την αμέσως επόμενη περίοδο αναδείχθηκε δευτεραθλητής στη Β' Εθνική κατά την παρθενική του επίσης συμμετοχή, κατακτώντας την ιστορική άνοδο στην Α' Εθνική κατηγορία. Στην Α' Εθνική παρέμεινε για τρεις συνεχόμενες χρονιές (2001-2004), πετυχαίνοντας ιστορικά αποτελέσματα απέναντι στους ισχυρούς του ελληνικού πρωταθλήματος ΑΕΚ, Ολυμπιακό, Παναθηναϊκό και ΠΑΟΚ. Στην παρθενική του συμμετοχή στο πρωτάθλημα της Α' Εθνικής απέσπασε ισοπαλίες από τον πρωταθλητή εκείνης της περιόδου Ολυμπιακό στο γήπεδο ΟΑΚΑ 2-2 και από τον τριταθλητή Παναθηναϊκό 0-0 στα Άνω Λιόσια ενώ αίσθηση προκάλεσε και το διπλό στο Χαριλάου επί του Άρη με σκορ 0-1 εξασφαλίζοντας σχετικά με ασφαλεια τη παραμονή του στη κατηγορία. Την επόμενη περίοδο πέτυχε εντός έδρας τη μεγαλύτερη νίκη της ιστορίας του επί της ΑΕΚ την οποία εκείνη τη περίοδο δεν κατάφερε να κερδίσει η Ρεάλ Μαδρίτης στο champions league. Την περίοδο 2003-04 απέσπασε ισοπαλίες από τον πρωταθλητή Παναθηναϊκό στα Άνω Λιόσια 0-0, εκτός εδρας επί της ΑΕΚ 1-1 αλλά και στη Τούμπα επί του ΠΑΟΚ με σκορ 2-2 ωστόσο υποβιβάστηκε στην Β' Εθνική έπειτα από αγώνα μπαράζ απέναντι στον τριταθλητή της Β' Εθνικής Εργοτέλη στο γήπεδο της Πολίχνης.. Άξιο αναφοράς το χρονικό διάστημα 2001-2004 που ο σύλλογος αγωνίστηκε στην Α'΄Εθνική είναι οι επιτυχίες της αναπτυξιακής ομάδας νέων του συλλόγου στο αντίστοιχο αναπτυξιακό πρωτάθλημα της Α' Εθνικής, όπου τερμάτισε 2 φορές στην πρώτη τετράδα. Επίσης, το καλοκαίρι του 2003 η ομάδα νέων του συλλόγου εκπροσώπησε την ανδρική ομάδα στο κύπελλο Ιντερτότο της περιόδου 2002-03 με αντίπαλο τη φινλανδική ΑΚ Αλιάνσι κάνοντας αξιοπρεπείς παρουσίες.

Επέστρεψε άμεσα στην Α' Εθνική, καθώς την επόμενη χρονιά 2004-05 κέρδισε την άνοδο ως τριταθλητής Β' Εθνικής. Ωστόσο οι οικονομικές οφειλές της ομάδας συσσωρεύονταν ολοένα και περισσότερο με αποτέλεσμα το κύκνειο άσμα του Ακράτητου στις επαγγελματικές κατηγορίες να επέλθει την περίοδο 2005-06, όποτε και τερμάτισε στην τελευταία θέση του πρωταθλήματος της Α' Εθνικής ωστόσο τη περίοδο αυτή έφτασε μέχρι την προημιτελική φάση του κυπέλλου Ελλάδος. Λόγω της οικονομικής αδυναμίας, αποφασίστηκε από το Δ.Σ. του συλλόγου να μη λάβει μέρος στο πρωτάθλημα της Β' Εθνικής της ερχόμενης περιόδου 2006-07 και κατόπιν, έπειτα από απόφαση της ΕΠΟ υποβιβάστηκε απευθείας στην Δ' Εθνική όπου για δύο έτη δεν είχε το δικαίωμα να προβιβαστεί.Αξιοσημείωτο είναι πως τη περίοδο που ο σύλλογος αγωνίστηκε στις επαγγελματικές εθνικές κατηγορίες αρκετοί έλληνες ποδοσφαιριστές από τα σπλάχνα της ομάδας στελέχωσαν τις Εθνικές ομάδες (Παίδων, Ελπίδων και Ολυμπιακής ομάδας).

Τη περίοδο 2008-09 υποβιβάστηκε στο τοπικό πρωτάθλημα της ΕΠΣ Δυτικής Αττικής, ύστερα από 12ετή συνεχούς παρουσίας στις εθνικές κατηγορίες. Στο πρωτάθλημα της Α' ΕΠΣ Δυτικής Αττικής τη 10ετία που ακολούθησε κατέκτησε δύο τίτλους. Συγκεκριμένα την περίοδο 2014-15 κατέκτησε για πρώτη φορά το πρωτάθλημα της Α' ΕΠΣΔΑ και ακολούθως συμμετείχε στο ειδικό ερασιτεχνικό πρωτάθλημα ανόδου, όπου έχασε την άνοδο στην Γ' Εθνική. Την περίοδο 2018-19 κατέκτησε για δεύτερη φορά το πρωτάθλημα της Α' ΕΠΣΔΑ και προβιβάστηκε απευθείας στην νεοσύστατη Γ' Εθνική (4η ιεραρχικά κατηγορία).

Στην Α΄ Εθνική
--------------

### Αξιοσημείωτα αποτελέσματα

* 2001–02:
	+ Ολυμπιακός - Ακράτητος: 2–2 (Ο Ολυμπιακός ήταν ο πρωταθλητής της περιόδου)
	+ Ακράτητος - Παναθηναϊκός: 0–0
	+ Άρης - **Ακράτητος**: **0–1**
* 2002–03:
	+ **Ακράτητος** - ΑΕΚ: **3–2** (Η ΑΕΚ είχε τερματίσει 2 βαθμούς πίσω από τον πρωταθλήτη)
	+ ΠΑΟΚ - Ακράτητος 1–1
* 2003–04:
	+ Ακράτητος - Παναθηναϊκος: 0–0 (Ο Παναθηναϊκός ήταν ο πρωταθλητής της περιόδου)
	+ ΑΕΚ - Ακράτητος: 1–1
	+ ΠΑΟΚ - Ακράτητος: 2–2
* 2005–06:
	+ Πανιώνιος - **Ακράτητος**: **2–4**

Ευρωπαϊκή παρουσία
------------------

Ο Ακράτητος το καλοκαίρι του 2003 συμμετείχε για πρώτη και μοναδική φορά μέχρι σήμερα σε Ευρωπαϊκή διοργάνωση στο κύπελλο Ιντερτότο, όπου έλαβε μέρος στον Β' γύρο με αντίπαλο την Φιλανδική ΑΚ Αλιάνσι η οποία τερμάτισε 4η στο πρωτάθλημα της. Στο πρώτο παιχνίδι, στην έδρα του, ηττήθηκε με 1–0, ενώ στον επαναληπτικό στο Βάνταα απέσπασε ισοπαλία 0–0. Στις αναμετρήσεις αυτές αγωνίστηκε με την ομάδα νέων η οποία είχε τερματίσει στη 4η θέση του πρωταθλήματος νέων της Α Εθνικής.

Αντιπαλότητα
------------

Από τις πιο αμφίρροπες και επεισοδιακές αναμετρήσεις με τον χαρακτήρα του γειτονικού ντέρμπι είναι με αντίπαλο τον Αχαρναϊκό.
Ξεχωρίζουν οι αναμετρήσεις της δεκαετίας του '90 στα πρωταθλήματα της Δ' Εθνικής.

Η πορεία αναλυτικά
------------------

| ΕΤΟΣ | ΠΡΩΤΑΘΛΗΜΑ | ΚΥΠΕΛΛΟ |
| --- | --- | --- |
| **1963-64** | **Γ' ΕΠΣΑ** |
| **1964-65** | **Γ' ΕΠΣΑ** |
| **1965-66** | **Β1 ΕΠΣΑ** |
| **1966-67** | **Β' ΕΠΣΑ** |
| **1967-68** | **Β' ΕΠΣΑ** |
| **1968-69** | **Β' ΕΠΣΑ** |
| **1969-70** | **Β' ΕΠΣΑ** |
| **1970-71** | **Α' ΕΠΣΑ** |
| **1971-72** | **Α' ΕΠΣΑ** |
| **1972-73** | **Α' ΕΠΣΑ** |
| **1973-74** | **Α' ΕΠΣΑ** |
| **1974-75** | **Β' ΕΠΣΑ** |
| **1975-76** | **Β' ΕΠΣΑ** |
| **1976-77** | **Α' ΕΠΣΑ** |
| **1977-78** | **Α' ΕΠΣΑ** |
| **1978-79** | **Α' ΕΠΣΑ** |
| **1979-80** | **Β' ΕΠΣΑ** |
| **1980-81** | **Α' ΕΠΣΑ** |
| **1981-82** | **Β' ΕΠΣΑ** |
| **1982-83** | **Β' ΕΠΣΑ** |
| **1983-84** | **Β' ΕΠΣΑ** |
| **1984-85** | **Α' ΕΠΣΑ** |
| **1985-86** | **Α' ΕΠΣΑ** |
| **1986-87** | **Α' ΕΠΣΑ** | **ΗΜΙΤΕΛΙΚΟΣ** |
| **1987-88** | **Δ' ΕΘΝΙΚΗ** |
| **1988-89** | **Δ' ΕΘΝΙΚΗ** |
| **1989-90** | **Δ' ΕΘΝΙΚΗ** |
| **1990-91** | **Δ' ΕΘΝΙΚΗ** |
| **1991-92** | **Δ' ΕΘΝΙΚΗ** |
| **1992-93** | **Δ' ΕΘΝΙΚΗ** |
| **1993-94** | **Α' ΕΠΣΑ** |
| **1994-95** | **Α' ΕΠΣΑ** |
| **1995-96** | **Α' ΕΠΣΑ** |
| **1996-97** | **Α' ΕΠΣΑ** | **ΗΜΙΤΕΛΙΚΟΣ** |
| **1997-98** | **Δ' ΕΘΝΙΚΗ** | **ΚΥΠΕΛΛΟΥΧΟΣ** |
| **1998-99** | **Δ' ΕΘΝΙΚΗ** | **ΦΙΝΑΛΙΣΤ** |
| **1999-00** | **Γ' ΕΘΝΙΚΗ** |
| **2000-01** | **Β' ΕΘΝΙΚΗ** |
| **2001-02** | **Α' ΕΘΝΙΚΗ** |
| **2002-03** | **Α' ΕΘΝΙΚΗ** |
| **2003-04** | **Α' ΕΘΝΙΚΗ** |
| **2004-05** | **Β' ΕΘΝΙΚΗ** |
| **2005-06** | **Α' ΕΘΝΙΚΗ** |
| **2006-07** | **Δ' ΕΘΝΙΚΗ** | **ΗΜΙΤΕΛΙΚΟΣ** |
| **2007-08** | **Δ' ΕΘΝΙΚΗ** | **ΗΜΙΤΕΛΙΚΟΣ** |
| **2008-09** | **Δ' ΕΘΝΙΚΗ** | **ΗΜΙΤΕΛΙΚΟΣ** |
| **2009-10** | **Α' ΕΠΣΔΑ** |
| **2010-11** | **Α' ΕΠΣΔΑ** |
| **2011-12** | **Α' ΕΠΣΔΑ** |
| **2012-13** | **Α' ΕΠΣΔΑ** |
| **2013-14** | **Α' ΕΠΣΔΑ** |
| **2014-15** | **Α' ΕΠΣΔΑ** |
| **2015-16** | **Α' ΕΠΣΔΑ** |
| **2016-17** | **Α' ΕΠΣΔΑ** | **ΗΜΙΤΕΛΙΚΟΣ** |
| **2017-18** | **Α' ΕΠΣΔΑ** |
| **2018-19** | **Α' ΕΠΣΔΑ** |
| **2019-20** | **Γ' ΕΘΝΙΚΗ** | **ΗΜΙΤΕΛΙΚΟΣ** |
| **2020-21** | **Γ' ΕΘΝΙΚΗ** |
| **2021-22** | **Α' ΕΠΣΔΑ** |
| **2022-23** | **Α' ΕΠΣΔΑ** |

* ΤΗ ΣΑΙΖΟΝ 1963-64 & 1964-65 Η **Γ' ΕΠΣΑ** αντιστοιχούσε στην έβδομη και τελευταία κατηγορία ιεραρχικά
* ΤΗ ΣΑΙΖΟΝ 1965-66 Η **Β1 ΕΠΣΑ** αντιστοιχούσε στην πέμπτη κατηγορία ιεραρχικά
* ΤΗ ΣΑΙΖΟΝ 1966-67 Η **Β ΕΠΣΑ** αντιστοιχούσε στην τέταρτη κατηγορία ιεραρχικά
* ΤΗ ΣΑΙΖΟΝ 2019-20 Η **Γ ΕΘΝΙΚΗ** αντιστοιχούσε στην τέταρτη κατηγορία ιεραρχικά

### Συνολικά

| ΚΑΤΗΓΟΡΙΑ | ΣΥΝΟΛΟ |
| --- | --- |
| **A' Εθνική** | **4** |
| **Β' Εθνική** | **2** |
| **Γ' Εθνική** | **2** |
| **Δ' Εθνική** | **11** |
| **Α' τοπικό** | **27** |
| **Β' τοπικό** | **9** |
| **Λοιπές** | **4** |

Τίτλοι και Διακρίσεις
---------------------

### Τίτλοι

#### Πρωταθλήματα

* Πρωτάθλημα Γ' Εθνικής **(1)**: 1999-00
* Πρωτάθλημα Δ' Εθνικής **(1)**: 1998-99
* Πρωτάθλημα Α' Ερασιτεχνικής Κατηγορίας **(4)**: 2 πρωταθλήματα ΕΠΣΑ (1986–87 & 1996-97) & 2 πρωταθλήματα ΕΠΣΔΑ (2014-15 & 2018-19)
* Πρωτάθλημα Β' ΕΠΣΑ **(2)**: 1979-80, 1983-84
* Πρωτάθλημα Γ' ΕΠΣΑ (έβδομη κατηγορία ιεραρχικά ) **(1)**: 1964-65 (Γ' ΕΠΣΑ)

#### Κύπελλα

* Κύπελλο Ερασιτεχνών Ελλάδος **(1)**: 1997–98
* Κύπελλο ΕΠΣΑ **(1)**: 1997–98

### Διακρίσεις

* Υπερπρωταθλητής A' ΕΠΣA **(2)**: 1986-87, 1996-97
* Υπερπρωταθλητής Β' ΕΠΣA **(1)**: 1979-80
* Φιναλίστ Κυπέλλου ΕΠΣΑ **(1)**: 1998–99

Άλλα τμήματα
------------

### Γυναικείο Τμήμα Ποδοσφαίρου

Άπό το 2015 ο σύλλογος διαθέτει γυναικεία ομάδα η οποία λαμβάνει μέρος στο αντίστοιχο πρωτάθλημα της Γ' Εθνικής.

### Τμήμα καλαθοσφαίρισης

Ο σύλλογος διατηρούσε μέχρι το 1993 τμήματα καλαθοσφαίρισης, τα οποία εν τέλει απορροφήθηκαν από τον Δ.Α.Σ. Άνω Λιοσίων (σημερινός Εύνικος Γ.Α.Σ.).

Παραπομπές
----------

1. ↑  Ιστότοπος Γ.Γ.Α.
2. ↑  Την... πριμοδότησε με τρία γκολ tanea.gr
3. ↑  «Ο Εργοτέλης «γκρέμισε» τον Ακράτητο από την Α‹ Εθνική skai.gr». Αρχειοθετήθηκε από το πρωτότυπο στις 10 Αυγούστου 2018. Ανακτήθηκε στις 25 Σεπτεμβρίου 2019.
4. ↑  Ριζοσπάστης Κύπελλο Ιντερτότο
5. ↑
6. ↑  Εύνικος Γ.Α.Σ. Αρχειοθετήθηκε 2013-06-01 στο Wayback Machine. πληροφορίες στο εισαγωγικό σημείωμα της σελίδας του συλλόγου.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Επίσημη ιστοσελίδα

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Γυναικών 2021-2022 |
| --- |
|  |
| 1ος Όμιλος | 
* Αναγέννηση Αλεξανδρούπολης
* Εθνικός Αλεξανδρούπολης
* Καβάλα '86
* Μέντεκας Καλαμαριάς
* Ποντιακός Αλεξανδρούπολης
* Σουφλί 2018
 |  |
|  |
| 2ος Όμιλος | 
* Αμαζόνες Θεσπρωτίας
* Απειρωτάν Ανατολής
* Βέροια
* Κεραυνός Θεσπρωτικού
* Κέρκυρα 1996
* Κοίλων Κοζάνης
 |
|  |
| 3ος Όμιλος | 
* Βόλος
* Κούκος Πιερίας
* Λαμία 1964
* Λέοντας Τυρνάβου
* Νηρηίδες Φθίας
* Πιερίδες Μούσες
* Τρίκαλα
 |
|  |
| 4ος Όμιλος | 
* Άρης Τρίπολης
* Δόξα Πηγαδακίων (Β')
* Καλάβρυτα
* Λύκαινες Αιγιαλείας
* Πατίστα
* Τροιζηνία
 |
|  |
| 5ος Όμιλος | 
* Α.Ε.Κ.
* Αθηνά Άγιος Θωμάς
* Ακράτητος Άνω Λιοσίων
* Γυναίκες Περιστερίου
* Λήμνος
 |
|  |
| 6ος Όμιλος | 
* Αιολικός Μυτιλήνης
* Λέσβος
* Μελίσσια
* Παιανιακός
* Παναθηναϊκός
 |
|  |
| 7ος Όμιλος | 
* Απολλωνίδες Ερέτριας
* Αστέρας Χαλκίδας
* Θρίαμβος Χαϊδαρίου
* Μύκονος
* Φοίνικας Καλλιθέας
* Φωστήρας Καισαριανής
 |
|  |
| 8ος Όμιλος | 
* Εθνικός Πειραιώς
* Νέες Εργοτέλη
* Ζωή
* Στίλβη Χανίων
* Χάλης Βαρυπέτρου
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |